Piotr Gliński

Piotr Tadeusz Gliński (naskiĝis la 20-an de aprilo 1954 en Varsovio) – pola sociologo kaj politikisto, profesoro de la homa scienco (2008), akademia lekciisto.

En la jaroj 2005–2011 prezidanto de Pola Sociologia Societo, parlamentano al Sejmo de la 8-a kadenco, de 2015 vicĉefministro kaj ministro pri kulturo kaj nacia heredaĵo, de 2017 prezidanto de la Komitato pri Publika Utilo.

 Vivo 
Edukiteco

En 1973 finis Ĝeneralklerigan Liceon je la nomo al Bolesław Prus en Varsovio.

Li studis en la Instituto de Ekonomiaj Sciencoj kaj en la Sociologia Instituto de Varsovia Universitato, akirante en 1978 magistrecon pri ekonomiko. Doktorecajn studojn pasigis en la Esplor-Fako pri Viv-Stiloj de la Instituto de Filozofio kaj Sociologio de Pola Scienca Akademio.

En 1984 surbaze de la disertaĵo Ekonomiaj kondiĉoj de la vivstilo. La urbaj familioj en Pollando en la 70-aj jaroj, verkitan sub la gvido de Andrzej Siciński, akiris gradon de doktoro de la homa scienco.

Ankaŭ en tiu ĉi instituto habilitiĝis en 1997 surbaze de la disertaĵo titolita Polaj Verduloj. Socia movado en la periodo de ŝanĝiĝoj.

En 2008 ricevis la sciencan titolon de profesoro pri la homa scienco.

 Elektitaj publikaĵoj 
 Civil society in the making (redaktoro), IFiS PAN, Warszawa 2006
 Człowiek-środowisko-zdrowie. Problemy polskie z prognostycznego punktu widzenia (Homo-medio-sano. Polaj problemoj el la prognoza vidpunkto) (redakto), KPPRK PAN, Warszawa 1985.
 Katastrofa smoleńska, Reakcje społeczne, polityczne i medialne (La katastrofo de Smolensk. Sociaj, politikaj kaj amaskomunikilaj reagoj) (redakto), IFiS PAN, Warszawa 2011.
 Wygaszanie Polski 1989–2015 (Estingado de Pollando 1989-2015) (kunaŭtoro), Biały Kruk, Kraków 2015.

 Esperanto-interesaĵoj 
 La 31-a de oktobro 2014, ministro pri kulturo kaj nacia heredaĵo Piotr Gliński, enkondukis Esperanton al la landa listo de nemateria kultura heredaĵo.

 Bibliografio 
 Gliński en la bazo "Ludzie nauki" (Homoj de la scienco) de la portalo Nauka Polska (Pola Scienco) (Centro de Inform-Transformo)

 Eksteraj ligiloj 

 sejmowa posła VIII kadencji Sejma paĝo de parlamentano de la 8-a kadenco)

Kategorio:Polaj sociologoj
Kategorio:Polaj ekologiistoj
Kategorio:Polaj politikistoj
Kategorio:Varsovianoj
Kategorio:Polaj disidentoj